Diagnóza?
Dobrý deň, rada by som položila otázku. Minulý mesiac 31.4  som dostala slabú menštruáciu. Styk som mala až 25,tehotenstvo bolo vylúčené. Po 2 dňoch po styku s ochranou prestala, krv bola prítomná iba na papiery ešte 5 dní.
Okolo 11.5. som začala mierne špiniť,pár kvapiek na bielizni a hustý výtok.
Dobrý deň,
ďakujeme za Vašu otázku.
Pravdepodobne sa jedná o ovulačné špinenie. To sa najčastejšie deje približne medzi 12-16 dňom menštruačného cyklu. Tento výtok je často priehľadný a riedky. Ovuláciu však môže sprevádzať aj krvácanie alebo špinenie a zvyčajne sa jedná o bežný a neškodný jav, ktorý sa prejavuje u menšieho percenta žien. Je spôsobené hormonálnou nerovnováhou medzi estrogénom, ktorého hladina po ovulácií prudko klesá a progesterónom, ktorý ak nedosiahne v určitom čase potrebnú hladinu, môže nastať tento jav.
Krvácanie sa môže objaviť aj pri uvoľnení vajíčka z vaječníka, pri infekcii alebo počas zahniezdenia oplodneného vajíčka v maternici. Ak ho však sprevádza neprestávajúca silnejšia bolesť alebo iné ťažkosti, odporúčam navštíviť gynekológa, ktorý určí príčinu. Rovnako ak máte výtok sprevádzaný spolu s ďalšími príznakmi (prítomnosť svrbenia, pálenia pri močení, tvarohovitý výtok, zapáchajúci žltkastý, zelenkastý, alebo sivobiely výtok ), je nutná návšteva Vášho gynekológa, ktorý stanoví diagnózu na základe vyšetrenia.
Prajem pekný zvyšok dňa.
S pozdravom
PharmDr. Veronika Kiabová